1. 2025. október 1.

A Szabadidőközpontban idős lakosaink tiszteletére ünnepséget tartottunk az Idősek Világnapja alkalmából.

1. 2025. október 2.

A Bábolnai Energiaközösség Nonprofit Kft. szervezésében nagysikerű konferencia megrendezésére került sor. A rendezvényen az Energiaközösség projektünk ismertetésére került sor, valamint lehetőség nyílt kérdések felvetésére is.

1. 2025. október 3.

A Szabadidőközpontban tartottuk meg ez évi Városavató Gálánkat, melyen a kitüntetések átadására is sor került. Lukátsné Justin Napsugár és a River Creative Dance Academy nagysikerű műsort adott.

1. 2025. október 8.

Gödöllőn részt vettem az OTP Bank által Önkormányzatok részére szervezett fogadáson.

1. 2025. október 11.

Termelői piacot tartottunk.

1. 2025. október 12-16.

Testvértelepülési kapcsolatunk jegyében Mariagerfjordból fogadtunk fiatalokat ifjúsági találkozó keretében. Megismerkedtek Bábolnával és a környékbeli településekkel, valamint jártak a Balatonon is. Jövőre bábolnai fiatalokat várnak ismét Dániába.

1. 2025. október 14.

Részt vettem Budapesten a TÖOSZ Elnökségi ülésén.

1. 2025. október 20.

A Szabadidőközpontban Képviselő-testületi ülést és ennek keretein belül közmeghallgatást tartottunk.

1. 2025. október 21.

A „Bábolnáért” Közhasznú Közalapítvány Kuratóriumi ülésén vettem részt.

1. 2025. október 22.

Az 1956-os forradalom és szabadságharc tiszteletére ünnepség került megtartásra az emlékműnél. Vass Ádám, a Bábolnai Helytörténeti Kör alapítója mondott ünnepi beszédet, illetve az Általános Iskolások adtak műsort. Az ünnepségen koszorúzásra is sor került.

1. 2025. október 25.

A Bábolnai Hölgyek Egylete szervezésében ismét nagy sikerrel és nagyszámú résztvevővel bonyolították le a Szabadidőparkban a Rémsétány rendezvényt. Köszönjük mindenkinek, akik részt vettek a szervezésben és a bonyolításban.

1. 2025. október 29.

Részt vettünk a Bábolnai Mentőállomás létrejöttének 10 éves évfordulóján.

1. 2025. november 8.

Termelői piacot tartottunk

1. 2025. november 11.

A Százszorszép Óvoda és Bölcsőde Intézményünk Márton-napi lámpás felvonulást és rendezvényt tartott.

1. 2025. november 13.

A Szabadidőközpontban színházi est került megtartásra Tallós Rita főszereplésével, Anyám az őrületbe kerget címmel.

1. 2025. november 19.

A Bábolnai Alapszolgáltatási Központ dolgozóit és a Vöröskereszt helyi aktivistáit köszöntöttük a Szociális Munka Napja alkalmából.

1. 2025. november 22.

Jótékonysági bál került megrendezésre a Százszorszép Óvoda és Bölcsőde Intézményünk szervezésében a Szabadidőközpontban.

1. 2025. november 24.

Babazsúron köszöntöttük a 2025. III. negyedévben született gyermekeket.

2025. szeptember 29.-én, október 30. – november 16. között szabadságon voltam, helyettesítésemről Zsidi Sándor alpolgármester gondoskodott.

Bábolna, 2025. november 19.

**dr. Horváth Klára s.k.**

polgármester